جودت یلماز

جودت یلماز Cevdet Yılmaz (پیدائش: یکم اپریل،1967) ایک ترک سیاست دان ہیں جو اس وقت ترکی کے نائب صدر کے طور پر خدمات انجام دے رہے ہیں۔ اس سے قبل، انھوں نے 28 اگست سے 17 نومبر، 2015ء تک وزیر اعظم احمد داود اوغلو کی تشکیل کردہ عبوری انتخابی حکومت میں ترکی کے نائب وزیر اعظم کے طور پر خدمات انجام دیں۔ اس سے قبل وہ 2011ء سے 2015ء تک اور پھر 2015ء سے 2016ء تک وزیر ترقیات کے طور پر خدمات انجام دے چکے ہیں۔

 ابتدائی زندگی اور کیریئر 
یلماز بنگول Bingöl ڈسٹرکٹ کے سبانکوئے Şabanköy کے علاقے میں ایک کرد خاندان میں پیدا ہوئے۔ بنگول میں سنہ 1983ء میں ہائی اسکول تک تعلیم مکمل کرنے کے بعد، یلماز نے سنہ 1988ء میں مڈل ایسٹ ٹیکنیکل یونیورسٹی کی فیکلٹی آف اکنامکس اینڈ ایڈمنسٹریٹو سائنسز، ڈیپارٹمنٹ آف پبلک ایڈمنسٹریشن سے اعلیٰ اعزازات کے ساتھ گریجویشن کیا۔ سنہ 1989ء  میں، انھوں نے اسٹیٹ پلاننگ آرگنائزیشن (ترکی: Devlet Planlama Teşkilatı) میں کام کرنا شروع کیا۔ سنہ 1992ء اور 1994ء کے درمیان یلماز ریاستہائے متحدہ گئے اور یونیورسٹی آف ڈینور کے شعبہ بین الاقوامی تعلقات سے گریجویشن کیا۔ بلکینٹ یونیورسٹی کے شعبہ سیاسیات اور پبلک ایڈمنسٹریشن سے، یلماز نے ڈاکٹریٹ کی ڈگری حاصل کی۔ سنہ 2003ء میں، یلماز کو یورپی یونین تعلقات کے ڈائریکٹوریٹ جنرل کے لیے مقرر کیا گیا۔

سنہ 2007ء کے انتخابات میں، یلماز، بنگول کے نمائندے کے طور پر منتخب ہوئے۔ یکم مئی، 2009ء کو انھیں ایردوان کی دوسری کابینہ میں وزیر مملکت مقرر کیا گیا۔ 6 جولائی، 2011ء کو یلماز، ایردوان کی تیسری کابینہ میں وزیر ترقی بن گئے۔ 3 جون، 2023ء کو انھیں ترکی کا نائب صدر مقرر کیا گیا۔

 حوالہ جات 

زمرہ:ترکیہ کے نائب وزرائے اعظم
زمرہ:ترکیہ کے حکومتی وزرا
زمرہ:جسٹس اینڈ ڈویلپمنٹ پارٹی (ترکی) کے سیاست دان
زمرہ:بقید حیات شخصیات
زمرہ:ترکیہ کی تیئسویں پارلیمنٹ کے ارکان
زمرہ:بینگول کی شخصیات
زمرہ:یونیورسٹی آف ڈینور کے فضلا
زمرہ:ترکیہ کے نائب صدور
زمرہ:ترکیہ کی چھبیسویں پارلیمنٹ کے ارکان
زمرہ:ترکیہ کی چوبیسویں پارلیمنٹ کے ارکان
زمرہ:ترکیہ کی پچیسویں پارلیمنٹ کے ارکان
زمرہ:مڈل ایسٹ ٹیکنیکل یونیورسٹی کے فضلا